作者:高文秀
標題:保成公徑赴澠池會・普天樂
內容:不肯將善人推，則待把賢門閉。將忠良妒忌，於禮何為？(廉頗雲)相如，你此一去送玉璧，非為趙國，因你邀買功名，濫叨爵祿。(正末唱)不說那定國謀，安邦計，倒與我個濫叨功名彌天罪，見如今賞罰權在公子操持，公子掌朝廷明似皎日。將軍傾社稷危如累卵，藺相如輔皇圖穩若磐石。(趙成公雲)廉將軍，今日昭公既來邀請，澠池會上，去好？不去何如？(廉頗雲)主公，想昭公心生奸詐，故設此會，智賺主公，不可赴會。不如起大勢雄兵，與他對敵。(正末雲)主公不可起兵。(趙成公雲)大夫，怎生不可起兵？(正末唱)。